ET Euroopa Liidu Teataja C 311/18

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase taotluse avaldamine

2010/C 311/09

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates dokumendi avaldamise kuupäevast.

KOONDDOKUMENT

NÕUKOGU MÄÄRUS (EÜ) nr 510/2006

„PORC D’AUVERGNE”

EÜ nr: FR-PGI-0005-0697-02.06.2008

IGP ( X ) AOP ( )

1. Nimetus:

„Porc d’Auvergne”

2. Liikmesriik või kolmas riik:

Prantsusmaa

3. Põllumajandustoote või toidu kirjeldus:

3.1. Toote liik:

Klass 1.1. Värske liha (ja rups)

3.2. Punktis 1 esitatud nimetusega tähistatava toote kirjeldus:

„Porc d’Auvergne” on välistingimustes kasvatatud sealihatoode, mille lihale on iseloomulik sitkus, ühtlane ei hele ega tume punane värvus ning valge ja sitke seljapeki jääkrasv. „Porc d’Auvergne” lihale on iseloomulik küpsetamisjärgne õrn ja mahlane kude, millel on tüüpiline hea sealiha meeldiv maitse. Auvergne’i sead tapetakse mitte varem kui 26 nädala vanuselt. Sooja rümba mass on vähemalt 75 kg. Lihasmassi osakaal on 53–64 %. „Porc d’Auvergne’i” sealiha turustatakse rümba või poolrümbana, põhijaotustükist saadud keskmiste jaotustükkidena või teisejärgulisest jaotustükist saadud tükkidena või tarbimisvalmis portsjonitena. Toodet võib turustada värskelt või sügavkülmutatult.

3.3. Tooraine (üksnes töödeldud toodete puhul):

—

3.4. Sööt (üksnes loomse päritoluga toodete puhul):

Kaheteistkümne nädala vanusest alates koosneb vähemalt 75 % looma söödast teraviljast või teraviljatoodetest ning see peab sisaldama vähemalt 1,7 % linoolhapet.

Maniokk ja maguskartul on keelatud.

3.5. Tootmise erietapid, mis peavad toimuma määratletud geograafilises piirkonnas:

„Porc d’Auvergne” põrsaste üleskasvatamine, võõrutusjärgne pidamine ja nuumamine peavad toimuma „Porc d’Auvergne” kaitstud geograafilise tähise geograafilises piirkonnas, kuhu kuulub 1 808 kommuuni (vt punkt 4).

3.6. Erieeskirjad viilutamise, riivimise, pakendamise jm kohta:

—

3.7. Erieeskirjad märgistamise kohta:

Kuna sealiha „Porc d’Auvergne” müüakse värskelt või sügavkülmutatult, peab tarbija saama teavet looma päritolu kohta. Selleks peab tarbijale suunatud märgistusel olema kirjas, et toodet turustatakse kaitstud geograafilise tähise „Porc d’Auvergne” all.

Märgistus peab sisaldama muu hulgas:

— väljendit „Porc d’Auvergne”. Vajadusel võib see väljend sisalduda kollektiivses kaubamärgis.

— kollektiivse kaubamärgi logo;

— kvaliteedi ja päritolu tuvastamise märgi logo.

4. Geograafilise piirkonna täpne määratlus:

Kaitstud geograafilise tähise „Porc d’Auvergne” geograafiline piirkond koosneb järgmistest kommuunidest ja kantonitest:

— Allier’ departemang (03): kõik kantonid;

— Puy de Dôme’i departemang (63): kõik kantonid, välja arvatud järgmised kommuunid: Aigueperse, Aubiat, Aulnat, Bas-et-Lezat, La Bourboule, Bussières-et-Pruns,Cellule, Chappes, Chastreix, Chavaroux, Le Cheix, Clerlande, Effiat, Égliseneuve-d’Entraigues, Ennezat, Entraigues, Espinchal, Gerzat, La Godivelle, La Tour-d’Auvergne, Lussat, Malintrat, Les Martres-d’Artière, Les Martres-sur-Morge, Mont-Dore, Montpensier, La Moutade, Murat-le-Quaire, Pessat-Villeneuve, Picherande, Pont-du-Château, Saint-André-le-Coq, Saint-Beauzire, Saint-Clément-de-Régnat, Saint-Donat, Saint-Genès-Champespe, Saint-Ignat, Saint-Laure, Sardon, Surat, Thuret, Varennes-sur-Morge, Villeneuve-les-Cerfs;

— Haute Loire’i departemang (43): kõik kantonid;

— Cantali departemang (15): kõik kantonid, välja arvatud järgmised kommuunid: Anglards-de-Salers, Apchon, Badailhac, Brezons, Cheylade, Le Claux,Collandres, Dienne, Le Falgoux, Le Fau, Fontanges, Giou-de-Mamou, Girgols, Jou-sous-Monjou, Lacapelle-Barres, Laroquevieille, Lascelle, Laveissière, Lavigerie, Malbo, Mandailles-Saint-Julien, Marmanhac, Pailherols, Polminhac, Raulhac, Saint-Bonnet-de-Salers, Saint-Cernin, Saint-Chamant, Saint-Cirgues-de-Jordanne, Saint-Clément, Saint-Étienne-de-Carlat, Saint-Hippolyte, Saint-Jacques-des-Blats, Saint-Martin-Valmeroux, Saint-Paul-de-Salers, Saint-Projet-de-Salers, Saint-Simon, Saint-Vincent-de-Salers, Salers, Thiézac, Tournemire, Trizac, Le Vaulmier, Velzic, Vic-sur-Cère, Yolet;

— Nièvre’i departemang (58): — Dornesi kantoni Dornesi ja Toury-sur-Jouri kommuunid; — Foursi kantoni Charrini, Montamberti ja Saint-Hilaire-Fontaine’i kommuunid;

— Saône et Loire’i departemang (71): — Bourbon-Lancy, Digoini, Gueugnoni, Issy-l’Evêque’i kantonite kõik kommuunid; — Marcigny kantoni Artaix’, Bourg-le-Comte’i, Céroni, Chambilly, Chenay-le-Châteli, Melay, Montceaux-l’Étoile’i ja Vindecy kommuunid; — Paray-le-Moniali kantoni L’Hôpital-le-Mercier’ kommuun;

— Loire’i departemang (42): — Noirétable’i, La Pacaudière’i, Saint-Bonnet-le-Château’, Saint-Georges-en-Couzani, Saint-Haon-le-Châteli, Saint-Jean-Soleymieux’ ja Saint-Just-en-Chevalet’ kantonite kõik kommuunid; — Boëni kantoni Ailleux’, Boëni, Cezay, Débats-Rivière-d’Orpra, L’Hôpital-sous-Rocheforti, Leigneux’, Marcilly-le-Châteli, Marcoux’, Pralongi, Saint-Laurent-Rocheforti, Saint-Sixte’i ja Trelinsi kommuunid; — Firminy kantoni Caloire’i kommuun; — Montbrisoni kantoni Bardi, Écotay-l’Olme’i, Essertines-en-Châtelneufi, Lérigneux’, Lézigneux’, Roche’i, Saint-Thomas-la-Garde’i ja Verrières-en-Forezi kommuunid; — Roanne-Nordi kantoni La Bénisson-Dieu, Briennoni ja Mably kommuunid; — Roanne-Sudi kantoni Lentigny, Ouchesi, Pouilly-les-Nonainsi, Riorgesi, Saint-Jean-Saint-Maurice-sur-Loire’i, Saint-Léger-sur-Roanne’i, Villemontais’ ja Villeresti kommuunid; — Saint-Germain-Lavali kantoni Amionsi, Bully, Dancé, Grézolles’i, Luré, Nollieux’, Saint-Germain-Lavali, Saint-Georges-de-Baroille’, Saint-Julien-d’Oddes’i, Saint-Martin-la-Sauveté, Saint-Paul-de-Vézelini, Saint-Polguesi ja Souternoni kommuunid; — Saint-Just-Saint-Ramberti kantoni Chamblesi kommuun;

— Ardèche’i departemang (07): — Annonay-Sudi kantoni Saint-Julien-Vocance’i kommuun; — Coucouroni kantoni Coucouroni, Issarlèsi, Lachapelle-Graillouse’i ja Lespéroni kommuunid; — Montpezat-sous-Bauzoni kantoni Le Béage’i kommuun; — Saint-Agrève’i kantoni Devesset’, Marsi, Saint-Agrève’i ja Saint-André-en-Vivarais’ kommuunid; — Saint-Martin-de-Valamas’ kantoni Borée, La Rochette’i ja Saint-Clémenti kommuunid; — Satillieu’ kantoni Saint-Pierre-sur-Doux’ kommuun;

— Lozère’i departemang (48): — Aumont-Aubraci, Châteauneuf-de-Randoni, Fournelsi, Grandrieu’, Langogne’i, Le Malzieu-Ville’i, Nasbinalsi, Saint-Amansi, Saint-Alban-sur-Limagnole’i, Saint-Chély-d’Apcher’ kantonite kõik kommuunid; — Marvejolsi kantoni Antrenas’, Le Buissoni, Gabrias’, Recoules-de-Fumas’, Saint-Laurent-de-Muret’ ja Saint-Léger-de-Peyre’i kommuunid; — Mende-Nordi kantoni Le Borni, Chastel-Nouveli ja Pelouse’i kommuunid; — Saint-Germain-du-Teil’ kantoni Les Hermaux’, Les Salcesi ja Trélansi kommuunid; — Villeforti kantoni La Bastide-Puylaurenti kommuun;

— Aveyroni departemang (12): — Aubini, Decazeville’i, Entraygues-sur-Tuyère’i, Espalioni, Mur-de-Barrez’i, Saint-Amans-des-Cotsi kantonite kõik kommuunid; — Capdenac-Gare’i kantoni Bouillaci kommuun; — Conquesi kantoni Conquesi, Grand-Vabre’i, Noailhaci, Saint-Félix-de-Luneli ja Sénerguesi kommuunid; — Estaingi kantoni Campuaci, Coubisou’, Estaingi, Le Nayraci ja Sébrazaci kommuunid; — Laguiole’i kantoni Montpeyroux’ ja Soulages-Bonnevali kommuunid; — Saint-Geniez-d’Olti kantoni Aurelle-Verlaci Pierrefiche’i, Pomayrolsi, Sainte-Eulalie-d’Olti ja Saint-Geniez-d’Olti kommuunid; — Sainte-Geneviève-sur-Argence’i kantoni Cantoini, Graissaci, Sainte-Geneviève-sur-Argence’i ja Vitrac-en-Viadène’i kommuunid;

— Loti departemang (46): — Figeac-Esti, Sousceyraci ja La Tronquière’i kantonite kõik kommuunid; — Bretenoux’ kantoni Belmont-Bretenoux’, Cahus’, Cornaci, Estali, Gagnac-sur-Cère’i, Glanesi, Laval-de-Cère’i ja Teyssieu’ kommuunid; — Figeac-Ouesti kantoni Figeac-Ouesti kommuun; — Lacapelle-Marivali kantoni Labathude’i, Molièresi, Saint-Maurice-en-Quercy ja Sainte-Colombe’i kommuunid; — Saint-Céré kantoni Bannesi, Frayssinhesi, Latouille-Lentillaci, Saint-Céré, Saint-Laurent-les-Toursi, Saint-Paul-de-Verni kommuunid;

— Corrèze’i departemang (19): — Mercoeuri ja Saint-Privat’ kantonite kõik kommuunid; — Bort-les-Orguesi kantoni Bort-les-Orguesi kommuun;

— Creuse’i departemang (23): — Ahuni, Aubussoni, Auzancesi, Bellegarde-en-Marche’i, Bonnat’, Boussaci, Chambon-sur-Voueize’i, Châtelus-Malvaleix’, Chénérailles’, Evaux-les-Bainsi, Jarnagesi, Saint-Sulpice-les-Champsi kontonite kõik kommuunid; — Crocqi kantoni Basville’i, Crocqi, La Mazière-aux-Bons-Hommesi, Mérinchali, Pontcharraud’, Saint-Agnant-près-Crocqi, Saint-Bardi, Saint-Georges-Nigremonti, Saint-Maurice-près-Crocqi, Saint-Oradoux-près-Crocqi, Saint-Pardoux-d’Arnet’, La Villeneuve’i ja La Villetelle’i kommuunid; — Felletini kantoni Felletini, Moutier-Rozeille’, Sainte-Feyre-la-Montagne’i, Saint-Frioni, Saint-Quentin-la-Chabanne’i ja Vallière’i kommuunid; — Guéret-Nordi kantoni Ladapeyre’i, Ajaini, Glénici, Jouillat’ ja Saint-Fieli kommuunid; — Guéret-Sud-Esti kantoni Saint-Laurenti, Sainte-Feyre’i ja La Saunière’i kommuunid;

— Cher’i departemang (18): — Charenton-du-Cher’i kantoni Coust’i kommuun; — Chateaumeillanti, Le Chatelet’ ja Saulzais-le-Potier’ kantonite kõik kommuunid; — Châteauneuf-sur-Cheri kantoni Chamboni, Saint-Symphorieni ja Vallenay kommuunid; — Lignièresi kantoni La Celle-Condé, Ineuil’, Lignièresi, Saint-Hilaire-en-Lignièresi ja Touchay kommuunid; — Saint-Amand-Montrondi kantoni Bouzais’, Colombiers’, Drevanti, Farges-Allichampsi, La Grouttei, Marçais’, Nozièresi, Orcennais’, Orvali ja Saint-Amand-Montrondi kommuunid;

— Indre’i departemang (36): — Aigurande’i ja Sainte-Sévère-sur-Indre’i kantonite kõik kommuunid; — La Châtre’i kantoni La Berthenoux’, Briantesi, Champillet’, Chassignolesi, La Châtre’i, Lacsi, Lourouer-Saint-Laurenti, Le Magny, Montgivray, Montlevicqi, La Motte-Feuilly, Néret’, Nohant-Vici, Saint-Chartier’, Saint-Christophe-en-Boucherie, Thevet-Saint-Julieni, Verneuil-sur-Igneraie ja Vicq-Exemplet’ kommuunid; — Neuvy-Saint-Sépulchre’i kantoni Fougerollesi ja Sarzay kommuunid.

5. Seos geograafilise piirkonnaga:

5.1. Geograafilise piirkonna eripära:

Siga on loom, kellele on looduse poolt antud kärss, millega maapinnas tuhnida. Mullastikutingimused peavad võimaldama tal liikuda soodsates heaolu- ja keskkonnatingimustes. Siga on ka loom, kes on tundlik pideva niiskuse suhtes. Seega peab välistingimustes kasvatataval seal olema tervisliku pinnas ja mitte liiga niiske ümbritsev keskkond.

Sealiha „Porc d’Auvergne’i” tootmispiirkond, mis jääb üldiselt Auvergne’i piirkonna territooriumile, koosneb:

— mäestikest ja orgudest, kus valitsevad erilised kliimatingimused ning mida kaitseb tuulte ja ookeani mõjude eest Keskmassiivi mäestiku põhjast lõunasse ulatuv barjäär, mis tagab välistingimustes kasvatatavate sigade jaoks sobiva sademete hulga;

— aluspinnasest, mis koosneb peamiselt mäestike ülemistest pinnasekihtidest, andosol-tüüpi mullast ja vulkaanilise päritoluga vett hästi läbilaskvast pinnasest ning vähemal määral hüdromorfsest pinnasest, millele on iseloomulikud kuivendavate omadustega maapinna eraldusribad või saarekesed. Aluspinnas koosneb peamiselt kehva põllumajanduspotentsiaaliga muldadest, mis pakuvad seega huvi välistingimustes kasvatatavate sigade tootmiseks lisatulu saamise eesmärgil.

Karjamaa, eelkõige selle pinnas peab olema piisavalt tervislik, vett hästi läbilaskev ja hea vihmavee äravooluga.

Selline pinnase ja sademete hulga kombinatsioon moodustab keskkonna, mis on ideaalselt sobiv sigade kasvatamiseks välistingimustes.

5.2. Toote eripära:

Toote eripära põhineb:

— toote mainel;

— kvaliteedil, mille määrab loomade välistingimustes kasvatamine, milleks on loomakasvatajatel olemas vastav oskusteave.

a) Maine

Auvergne’i piirkond on tuntud oma seakasvatuse traditsioonide poolest. Juba Rooma ajastul oli sealiha oluline kaubaartikkel. Kuni 20. sajandi alguseni oli Auvergne traditsiooniliselt üks Prantsusmaa sealihatootmise tugisambaid. Sealiha oli Auvergne'i piirkonna elanike põhitoiduaine. Mitmes alates 14. sajandist pärit ajaloolises dokumendis on kirjeldatud sigade kasvatamist välistingimustes, kus sead uitavad põllul või võsas, otsides toitu ning saades sel teel toidulisandina teraviljal põhinevat söödasegu. Selline sigade välistingimustes kasvatamise traditsioon, kus väärtustati kohalikke ressursse, kestis kuni 20. sajandi alguseni. Oli olemas isegi üks seatõug, mis oli kohandatud kasvatamiseks välistingimustes, kuid mis tänaseks on kadunud. Traditsiooniline seakasvatus hakkas vähenema alates 1965. aastast. Umbes 1980. aastate lõpus kujunes välja Auvergne’i seakasvatajate võrgustik, kes hakkas seda toodet taas tutvustama.

Tänaseks on sealiha „Porc d’Auvergne” esindatud kõigil erialaüritustel või avalikkusele mõeldud näitustel, näiteks loomakasvatuse messil Clermont-Ferrandis, SIRHA messil Lyonis või Pariisi rahvusvahelisel põllumajandusmessil. Teemat käsitletakse sageli ka riigi kohalikus või erialaajakirjanduses ja meedias. Sealiha „Porc d’Auvergne” tunnustati 2008. aastal esimest korda toimunud päritolu- ja kvaliteedikuu (Mois de l’Origine et de la Qualité) raames, mil autasustati sealihakaupmeest ja restoranipidajat, kes on sealiha „Porc d’Auvergne” tootjate võrgustikus tegutsenud juba 19 aastat. Aastal 2009 autasustati teist korda toimunud riikliku konkursi raames Pariisi piirkonna teist sealihakaupmeest, kes on sealiha „Porc d’Auvergne” turustanud juba kümme aastat. Sealiha „Porc d’Auvergne” on regulaarselt esile tõstnud ka restoranipidajad nii Auverge’is (liitunud ühendusse Les Toques d’Auvergne) kui ka teistes Prantsusmaa piirkondades (Provence-Alpes-Côte d'Azur – PACA, Alsace, Pariis jne).

b) Kvaliteet, mille määrab loomade välistingimustes kasvatamine, milleks on loomakasvatajatel olemas vastav oskusteave

„Porc d’Auvergne” on välistingimustes kasvatatud sealihatoode. Sead viibivad välistingimustes nuumamise ajal enne tapmist (mis toimub vähemalt 182 päeva vanuses) ja nende käsutuses on suur pind – 83 m2 sea kohta. Looma heaolu, tervise ja soodsa kasvu tagamiseks on karjamaa valik väga oluline. Karjamaa valib seakasvataja, kes tunneb enda käsutuses oleva pinnase omadusi ning taimestikku ja kivimeid. Seakasvataja peab tegelema ka selle looduliku karjamaa hooldamisega ning tagama, et erinevad maalapid oleksid omavahel eraldatud ja et vajadusel oleks tehtud rohu korduskülv.

Saadud sealihatoode on ühtlaselt punast värvi, kuna sisaldab kõrge heemisisaldusega (müoglobiini kogus) rauda. Värvus sõltub sellest, kuidas on Auvergne’i sigu kasvatatud ja mis vanuses on nad tapetud. Tegelikult tagab välistingimustes kasvamine oluliselt suurema füüsilise arengu välistingimustesse mittepääsevate sigadega võrreldes. Seega müoglobiini kogus suureneb vanusega ja loomade füüsilise liikumisega. Teisest küljest annab hilisemas eas tapmine lihale suurema küpsuse füsioloogilises plaanis, mis annab parema maitse ja parema tulemuse sealiha ja soolaliha valmistamisel.

Tootel on ka veidi paksem väline rasvakiht, mis on tingitud sellest, et loom on kohanenud elutingimustega vabas looduses. Teisest küljest aitab nuumamise ajal omandatav kõrge teravilja ja teraviljatoodete sisaldusega toit saada toote, mis sisaldab suuremal määral olulisi (polüküllastumata) rasvhappeid kui seljapeki puhul tavapärane.

Lihunike, lihakaupmeeste ja restoranipidajate hulgas korraldatud küsitluse tulemustest selgub, et „Porc d’Auvergne” on kõrgelt hinnatud just selle õrna ja mahlase liha, sitke ja valge rasva, liha intensiivsema värvuse, heade küpsemisomaduste, hea säilivuse ja tüüpilise maitse poolest.

Seda hinnangut kinnitavad ka iga kümne aasta järel tehtavad organoleptiliste analüüside tulemused, millest järeldub, et „Porc d’Auvergne” on tuntud oma rasvasuse ja liha intensiivse värvuse, samuti tugeva lõhna ja mahlasuse, pehme koe ja tüüpilise maitse poolest.

Niisiis on „Porc d’Auvergne” viimase kahekümne aasta jooksul pidevalt täiustatud. Tänu oma suurepärasele kvaliteedile ning erilisele tootmistehnoloogiale on sellest saanud kaupmeeste ja tarbijate hulgas väga hinnatud toode. 2008. aasta lõpus tegeles sealiha „Porc d’Auvergne” turustamisega ligi 190 lihunikku, lihakaupmeest ja restoranipidajat üle kogu Prantsusmaa.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel:

Inimesed on välistingimustes kasvatatava sea liha „Porc d’Auvergne” tootmise arendamiseks oskuslikult ära kasutanud oma teadmisi sealiha tootmise vallas, kasutades tootearenduses ära Auvergne’i piirkonna traditsioone ning soodsat pinnast ja kliimatingimusi.

Auvergne’i piirkond on tõepoolest tänu oma pinnasele ja kliimatingimustele väga sobiv loomakasvatuseks välistingimustes, mida on siin ka juba ajalooliselt praktiseeritud. Seakasvatajatel on põhjalikud teadmised karjamaade valiku ja hooldamise vallas, mis põhineb geograafilise keskkonna täpsel tundmisel.

Seega seakasvatajate oskusteabel põhineva välistingimustes kasvatatava sealiha tootmise tulemusel, mis on võimalik tänu soodsale pinnasele ja kliimatingimustele, on saadud kõrge kvaliteediga liha, mille eripäraks on kõrge heemisisaldusega rauast tingitud punane värvus ja veidi paksem väline rasvakiht. Need omadused, mis on saadud tänu kasvatusele välistingimustes ja loomade hilisemas eas tapmisele, on andnud tulemuseks küpsema ja tüüpilise maitsega lihaliigi.

Pikaaegsetel seakasvatuse traditsioonidel põhinevat sealiha „Porc d’Auvergne” on juba aastakümneid kindlalt seostatud Auvergne’i piirkonnaga. Toote esitlemine messidel, auhindadega tunnustamine ja selle väärtustamine kokanduse vallas on tõenduseks selle kohta, et toode on kõrgelt hinnatud kaupmeeste ja tarbijate seas.

Viide spetsifikaadi avaldamisele:

(Määruse (EÜ) nr 510/2006 artikli 5 lõige 7)

https://www.inao.gouv.fr/fichier/CDCPorcDAuvergne.pdf

(1) ELT L 93, 31.3.2006, lk 12.